Verdidialogen i PØA 06/07

Åpenhet - Kompetanse - Engasjement -  Respekt

Mål for verdidialogen i personal- og økonomiavdelingen (PØA):

Personal- og økonomiavdelinga skal i prosjektet komme fram til noen felles verdier som skal kjennetegne avdelinga, dvs synliggjøre utad hva avdelinga står for og prege relasjoner innad samt det arbeidet som utføres. Verdiene skal konkretiseres og gjøres til ”handlingsregler” i det daglige og dermed gi retning i det daglige arbeidet og skape bevissthet om hvordan den enkelte bør handle i forhold til ulike dilemmaer og spørsmål samt gjøre de rette prioriteringene til beste for Universitetet. Verdigrunnlaget skal – når prosjektet avsluttes – betraktes som en erklært tillatelse, og oppfordring, til å holde en åpen diskusjon om verdier levende. 

Mandat og prosjektbeskrivelse:

Prosjektorganisasjonen skal lede til at PØA oppnår målsettingen om felles verdier og synliggjøring av disse. Gjennom valg av arbeidsmåter og organisering skal prosjektet føre til en reell positiv endring i samhandlingen i avdelingen og skape styrket bevisstheten om avdelingen sin rolle for Universitetet i Tromsø. Prosjektet skal føre til at det skapes varig arena for verdidiskusjoner i avdelingen. 

Organisasjonskart:






Møtearena:















Styringsgruppa:

Styringsgruppa består av styreleder og avdelingsdirektør Håvard Bekkelund samt styremedlemmer og seksjonsledere; Atle Engebregtsen, Sissel Myrvang, Ivar Hanssen, Idar Indrevoll og Bodil Paulsen. Prosjektleder er fast referent for styringsgruppemøtene.

Styringsgruppa skal foreta de overordnede beslutninger om prosjektets målsetting, godkjenning av mandat, tidsrammen for prosjektet og foreta nødvendige prioriteringer underveis.

Prosjektleder:

Sissel Hemmingsen er prosjektleder og sørger for den operative gjennomføringen av prosjektets målsetting. Prosjektlederen koordinerer og styrer prosjektgruppene og er også bindeledd i forhold til referansegruppen. Prosjektleder rapporterer til styringsgruppen og er fast referent i styringsgruppemtøtet.

Referansegruppen:

Referansegruppen består av Hilde Pettersen og Turid Moldenæs som frem til oppstarten av prosjektorganiseringen har vært pådrivere i prosessen. I tillegg består referansegruppen av stort sett gruppeledere; Geir Sørensen, Elida Lavoll, Marit Fagerheim, Eirik Reierth, Baard Arnøy, Reidun Fyhn og Lillian Abelsen

Referansegruppen har en rådgivende funksjon basert på fagkompetanse, engasjement og berørthet. Det betyr at medlemmene i denne gruppen kan endres, både med interne og eksterne krefter, på bakgrunn av hvilket tema som skal belyses. Personene nevnt over vil likevel utgjøre en kjerne i gruppen.

Prosjektgrupper

Det har vært gjennomført arbeid med verdiprosessen i ulike grupper så langt. Grupper inndelt etter seksjonstilhørighet med fast gruppeleder har vært hyppigst benyttet.  Disse åtte gruppene kalles gjerne homogene grupper på bakgrunn av den like seksjonstilhørigheten. Oversikt over de homogene gruppene med gruppeledere finner du vedlagt. 

For å oppnå målsettingen om positiv endring av samhandlingen i avdelingen er det imidlertid viktig å ha dialog på tvers av seksjonene. Slike heterogene grupper har også vært brukt på samlinger tidligere og oversikt over disse ligger vedlagt. I disse gruppene har lederansvaret gått på omgang.

Prosjektarbeidet vil benytte seg av arbeid både i heterogene og homogene grupper ut fra hvilke spørsmål som skal belyses.

Arbeidsmåter og møtearena

I organisasjonskartet over er det også tegnet inn striplede bokser med oversikt over ulike møtearena. 

Styringsgruppemøtene innkalles av styreleder og gjennomføres primært som forlengelse av allerede fastsatte møter avdelingsdirektøren har med seksjonslederne. Det skal skrives referat fra styringsgruppemøtene som skal legges på PØA sine interne nettsider.

Referansegruppemøter innkalles av prosjektleder og avholdes ved behov. Kontakten med denne gruppen kan også bestå av direkte muntlig dialog eller e-post direkte med enkeltmedlemmer eller hele gruppen.

Gruppeledermøter innkalles av prosjektleder og gjennomføres ved behov. Eksempelvis i oppstart og avslutning av gruppeoppgaver/-oppdrag.

De homogene gruppemøtene innkalles av gruppeleder og gjennomføres primært som forlengede seksjonsmøter i forbindelse med tillagte oppgaver/-oppdrag. Det er viktig å presisere at når gruppemøtet gjennomføres er det gruppeleder som overtar styret av møtet og seksjonsleder trer tilbake som gruppemedlem. Det vil være naturlig at gruppeleder avklarer gjennomføring av prosjektgruppemøtet med seksjonsleder før møtet. I de seksjoner hvor det er flere grupper og gruppeledere, må det avklares på forhånd hvordan gjennomføringen skal være, og hvem av gruppelederne som skal lede møtet. Seksjonen kan avtale å dele seg opp i mindre grupper eller gjennomføre møtet som hel seksjon. 

De heterogene gruppemøtene vil bli avholdt i de tilfeller oppgaven krever det. Det vil fremgå i oppgaven hvem som får ansvar for å innkalle til møte i disse gruppene.

Prosjektleder kan delta på hele eller deler av både de homogene og heterogene gruppemøtene ved behov. 

Infokanaler

Bakgrunnsinformasjon om det som er grunnlaget for oppstart av verdiprosjektet og det som skjer videre i prosjektet skal gjøres lett tilgjengelig for alle ansatte i avdelingen, men også for de nye som måtte komme til. Det blir lagt vekt på god og åpen informasjon underveis og også muligheten for å se tilbake om noen år. 

PØA-interne nettsider:

Seminarrapportene og referatene fra styringsgruppemøtet skal legges på PØA sine internett sider. Disse får man tilgang til med å stå i et av universitetet sine nettsider og logge seg på med brukernavn ”persoko” og passord ”okopers”. Da kommer valget ”interne nettsider PØA” i ventremenyen.

Doculive:

Det vil også bli opprettet en saksmappe i Doculive .

Diverse:

Det vil i tillegg bli spredt rapporter og informasjon via papir og e-post.

Tidsramme:

Prosjektets startdato er satt til 12.05.06 som er dato for første møtet i styringsgruppen.

Prosjektets sluttdato er foreløpig satt til 31.12.06. Det gir en prosjektperiode på ca 7 måneder. Ambisjonen er å få gjennomført prosjektet innen utløpet av 2006. Det viktigste er imidlertid hensynet til kvaliteten i arbeidet. Dersom det av hensyn til kvaliteten i arbeidet er behov kan prosjektperioden utvides med en ytre grense på 12 måneder.

Vedlegg: 

Aktivitetsplan

Gruppeoversikter







Styringsgruppe:


Styreleder: Håvard B.


Seksjonsledere











Prosjektleder:


Sissel H.





Referansegruppe:


Hilde P., Turid M. 


Gruppeledere +-



































Grupper 





Styringsgruppemøtet


(forlenget ledermøte)





Referansegruppemøte:


(i styringsgruppemøte, gruppeledermøtet eller bare med prosjektleder)





Gruppeledermøte


(prosj. leder og gr. ledere)





Gruppemøter:


(forlengede seksjonsmøter) Seksjonsinndelte homogene grupper eller blandede heterogene grupper fra ulike seksjoner.





Avdelingsmøtet


(hele PØA)

